b'\n_START_ARTICLE_\nFree Software Foundation Europe\n_START_PARAGRAPH_\nFree Software Foundation Europe (l\xc3\xbchend FSFE) on mittetulunduslik valitsusv\xc3\xa4line organisatsioon, mis tegeleb vaba tarkvara leviku soodustamisega Euroopas.  _NEWLINE_FSFE asutati 2001. aastal USA-s resideeriva Free Software Foundationi (FSF) ametliku s\xc3\xb5sarorganisatsioonina Euroopas. Samas on see FSF-st nii juriidiliselt kui ka rahaliselt s\xc3\xb5ltumatu \xc3\xbcksus. _NEWLINE_FSFE osaleb GPL-i uue versiooni v\xc3\xa4ljat\xc3\xb6\xc3\xb6tamisel, osaleb AGNULA projektis, pakub tuge FSF-le GNU projektis, osales \xc3\x9cRO korraldatud Maailma Info\xc3\xbchiskonna Tippkohtumise (WSIS) ettevalmistust\xc3\xb6\xc3\xb6s, osaleb Maailma Intellektuaalse Omandi Organisatsiooni (WIPO) t\xc3\xb6\xc3\xb6s vaatlejaliikmena, taotleb UNESCO-lt vaba tarkvara kandmist maailma kultuurip\xc3\xa4randi nimekirja, v\xc3\xb5itleb tarkvarapatentide kehtestamise vastu Euroopas.'